జోకర్

జోకర్ వంశీ దర్శకత్వంలో, రాజేంద్ర ప్రసాద్, వాణీ విశ్వనాధ్ జంటగా నటించిన 1993 నాటి హాస్య కథా చిత్రం. దర్శకుడు వంశీ సంగీత దర్శకత్వం కూడా వహించిన తొలి సినిమా ఇది. సినిమాను పద్మప్రియ ఆర్ట్స్ పతాకంపై గొట్టిముక్కల పద్మారావు నిర్మించారు.

తారాగణం
 రాజేంద్ర ప్రసాద్ గా బాలాజీ/జోకర్   
 వాణి విశ్వనాథ్ గా ఉషారాణి  
 జగ్గయ్య  
 రాళ్ళపల్లి  
 మల్లికార్జున రావు  
 శివాజీ రాజా   
 సాక్షి రంగారావు  
 కళ్ళు చిదబరం  
 జయలలిత  
 అభిలాష  
 రేఖ   
 బేబీ షామిలి  

పాటల జాబితా
ఈ చిత్రానికి దర్శకుడు వంశీ సంగీతాన్ని అందించారు. పాటలన్నీ గురుచరణ్ రచించారు. అయితే, 1953లో విడుదలైన 'మంచి చెడు' చిత్రంలో ఆచార్య ఆత్రేయ రాసిన "రేపటి రూపం కంటి" పాట సాహిత్యాన్ని ఈ సినిమాలో ప్రధానంగా ఉపయోగించారు. ఆకాష్ ఆడియో కంపెనీ ద్వారా ఈ సినిమా పాటలు విడుదలయ్యాయి.

 సినిమా విశేషాలు 
అప్పట్లో ఘన విజయం సాధించిన ఈ సినిమా మరో ప్రత్యేకత ఏంటంటే..  ఈ చిత్రంతోనే వంశీ సంగీత దర్శకుడిగా మారారు. ఈ సినిమా చేసే టైమ్ కి ఇళయరాజా ఫుల్ ప్రాజెక్ట్స్ తో బిజీగా ఉండగా..  వంశీనే సంగీతం అందించమని సలహా ఇచ్చారు. దాంతో వంశీ జోకర్ చిత్రానికి తొలిసారిగా ట్యూన్స్ కట్టి సినిమాను మ్యూజికల్ గా కూడా హిట్ చేశారు. నిజానికి ఈ సినిమా 1991 లో మలయాళంలో సూపర్ హిట్టైన ‘కిలుక్కం పెట్టి’ అనే సినిమాకి రీమేక్ వెర్షన్. జయరామ్ , సుచిత్రా కృష్ణమూర్తి జంటగా నటించిన ఈ సినిమాను యాక్షన్ చిత్రాల  దర్శకుడు షాజికైలాష్ తెరకెక్కించారు. ఇక ఇదే సినిమా ఆ తర్వాత 2010 లో ఉదయ్ చోప్రా, ప్రియాంకా చోప్రా జంటగా..  ‘ప్యార్ ఇంపాజిబుల్’ గా రీమేక్ అవడం విశేషం. 

 మూలాలు 

వర్గం:రాజేంద్ర ప్రసాద్ నటించిన సినిమాలు